Sistema educativo en Espanya

O sistema educativo en Espanya se divide en os cinco grans tipos d'educacions presents en Espanya:

 A Educación Infantil (entre os 0 y os 6 anyos) ye de caracter no obligatorio; se reparte en dos etapas (1º ciclo de 0 a 3 anyos y 2º ciclo de 3 a 6 anyos).
 A Educación Primaria (entre os 6 y os 16 anyos, aproximadament) ye de caracter obligatorio (y, por tanto, ye gratuita en institucions publicas, a excepción d'a compra de libros y materials educativos y comprende seis cursos.
 A Educación Segundaria Obligatoria (ESO) consta de cuatro cursos, entre os 12 y los 16 anyos. 
 A educación segundaria postobligatoria, que fa referencia a cinco amostranzas independients entre ellas y que exichen ta estar cursadas a posesión d'o titol d'a ESO: o Bachillerato (2 cursos), a Formación Profesional de grau meyo, as amostranzas profesionals d'artes plasticas y disenyo de grau meyo, y as amostranzas esportivas de grau meyo.
 A educación superior (con distintos criterios ta acceder pendendo de l'amostranza trigada), que comprende, de forma independient entre ellas, l'amostranza universitaria, as amostranzas artisticas superiors, a formación profesional de grau superior, as amostranzas profesionals d'artes plasticas y disenyo de grau superior y as amostranzas esportivas de grau superior. As amostranzas de rechimen especial, que son a d'idiomas, as artisticas y as esportivas.

D'alcuerdo con a Constitución, existe un reparto de competencias en materia educativa entre as diversas entidaz y Administracions presents en o Estau. Basicament, l'Administración central se reserva a competencia exclusiva ta regular a estructura d'os distintos livels educativos y as condicions d'obtención, expedición y homologación d'os titols academicos y profesionals.

Educación infantil
Articlo prencipal: Educación infantil en Espanya

Estructura: dos ciclos educativos de tres cursos academicos cadagún, que se denominan:
 Primer ciclo (0–3 anyos)
 Segundo ciclo (3–6 anyos)

Educación primaria
A educación primaria comprenderá seis cursos academicos, dende os seis a os doce anyos d'edat. A finalidat d'iste livel educativo será proporcionar a toz os ninos una educación comuna que faiga posible l'adquisición d'os elementos basicos culturals, os aprendizaches relativos a la expresión oral, a la lectura, a la escritura y a o calculo aritmetico, asinas como una progresiva autonomía d'acción en o suyo meyo.

Estructura: tres ciclos de dos cursos cadagún:
 Primer ciclo (6–8 anyos)
 1º Primaria
 2º Primaria
 Segundo ciclo (8–10 anyos)
 3º Primaria
 4º Primaria
 Tercer ciclo (10–12 anyos)
 5º Primaria
 6º Primaria

Contenius: s'organizará en arias que serán obligatorias y tendrán un caracter global y integrador. As arias d'iste nivel educativo serán as siguients:
 Conoixencia d'o meyo natural, social y cultural. 
 Educación artistica. 
 Educación Fisica. 
 Luenga castellana, luenga oficial propia d'a correspondient Comunidat Autonoma y Literatura. 
 Luengas estrancheras. 
 Matematicas.

Metodolochía: A metodolochía didactica s'orientará a o desarrollo cheneral de l'alumno, integrando as suyas distintas experiencias y aprendizaches. L'amostranza tendrá un caracter personal y s'adaptará a os distintos ritmos d'aprendizache de cada nino.

Correspondencia con l'anterior Lei d'Educación de 1970: 
 1º a 6º d'Amostranza Cheneral Basica (E.G.B.)

Educación segundaria
Articlo prencipal: Educación Segundaria Obligatoria en Espanya)

Estructura: dos ciclos de dos cursos academicos cadagún:
 Primer ciclo (12–14 anyos, si no repite curso)
 1º Y.S.U.
 2º Y.S.U.
 Segundo ciclo (14–16 anyos, si no repite curso)
 3º Y.S.U.
 4º Y.S.U.

En rematar a ESO l'alumno (si apreba) tiene diferents opcions:

 Cursar os ciclos formativos de grau meyo.
 Acceder a o Bachillerato.
 Incorporar-se a o mundo d'o treballo (ha compliu a edat minima ta acceder).

Si no ha obteniu o titol d'ESO, puede incorporar-se a un Programa de Cualificación Profesional.

Correspondencia con l'anterior Lei d'Educación de 1970:
 7º y 8º d'Amostranza Cheneral Basica (E.G.B.)
 1º y 2º de Bachillerato Unificau Polivalent (B.U.P.)

Bachillerato
Articlo prencipal: Bachillerato en Espanya

Estructura: consta d'un ciclo de dos cursos academicos (16–18 anyos)
 1º Bachillerato
 2º Bachillerato

A estructura de Bachillerato se divide en modalidaz:
 Antigo sistema de modalidaz:
 Artes (dos vías)
 Ciencias d'a naturaleza y a salut
 Humanidaz y Ciencias socials
 Ciencias y Tecnolochía
 Nuevo sistema (ficau en o curso 2008/2009) BOE. «Real Decreto 1467/2007, de 2 de noviembre»
 Artes (artes plasticas imachen y disenyo; u artes escenicas, musica y danza)
 Ciencias y Tecnolochía
 Humanidaz y Ciencias socials

Correspondencia con l'anterior Lei d'Educación de 1970:
 3º Bachillerato Unificau Polivalent (B.U.P.)
 Curso d'Orientación Universitaria (C.U.U.)

Formación profesional especifica de grau meyo 
Articlo prencipal: Formación profesional en Espanya

Acceso: tener o títol de Graduau en Educación Segundaria u equivalent u bien superar a preba d'acceso.

Estructura: comprende un conchunto de ciclos formativos que s'organizan en modulos profesionals.

Os ciclos formativos son organizaus en diferents familias profesionals.

En rematar acabar se puet acceder a o bachillerato convalidando amás determinadas materias u incorporar-se a o mercau laboral.

Amostranzas de rechimen especial
As amostranzas que comprenden iste apartau no son integradas en os livels, as etapas u os ciclos que constituyen o rechimen cheneral. Tienen a suya estructura y os suyos livels propios, y pueden ir dende as amostranzas elementals dica estudios equivalents a diplomatura u licenciatura.

Son amostranzas de rechimen especial:

 Artes plasticas y disenyo
 Conservación y Restauración de biens culturals
 Musica
 Danza
 Arte Dramatico (Teatro)
 Idiomas
 Carrera militar

Educación superior
Articlo prencipal: Educación universitaria en Espanya

Dica 2010
Os estudios universitarios se estructuran en ciclos, y prenen como medida d'a carga lectiva o credito.

Estructura y acceso
 Estudios de primer ciclo: Acceso con a preinscripción. Son estudios terminals y en rematar s'obtiene os titols de diplomau, mayestro, arquitecto tecnico u bien incheniero tecnico. Tamién permiten l'acceso a estudios de segundo ciclo.
 Estudios de primer y segundo ciclo: Acceso con a preinscripción universitaria. A suya superación da dreito a la obtención d'os titols de licenciau, arquitecto u bien incheniero. A superación d'o primer ciclo de cualsiquiera d'istos estudios no comporta a obtención de garra titulación oficial, pero puede estar valida ta la incorporación a atros estudios de segundo ciclo.
 Estudios de segundo ciclo: Acceso por a vía d'un primer ciclo universitario, u bien estando en posesión d'o titol de diplomau, arquitecto tecnico, incheniero tecnico u mayestro, siempre que istos estudios s'achusten a la normativa d'acceso ta cadagún d'os segundos ciclos. A suya superación da dreito a la obtención d'os titols de licenciau, arquitecto u incheniero.
 Estudios de tercer ciclo: Son os denominaus programas de doctorau. L'acceso viene regulado por a mesma universidat, por a vía d'a Comisión de Doctorado. Cal estar en posesión d'o títol de licenciau, arquitecto u incheniero.
 Titols propios: Iste títol acredita un ciclo universitario de formación de postgrau no doctoral y reconoixe un ran cualificau de formación superior a la de grau. A normativa d'iste tipo de máster viene dictada por as propias universidaz, pero as caracteristicas basicas prencipals son comunas en todas ellas.

Istos estudios tienen a mesma estructura que os estudios reglaus: por tanto, i hai titols propios de primer ciclo, de primer y segundo ciclo y de segundo ciclo.

As universidaz regulan l'acceso a os titols propios y fixan os pres academicos. Tamién pueden ofrir titols de postgrau no oficials.

A partir de 2010
Dimpués d'a incorporación a o Espacio Europeu d'Educación Superior, os titols universitarios oficials se reducen a:

 Grau: Carrera universitaria de cuatro anyos.
 Máster: Programa de postgrau d'un u dos anyos de duración. Ta a suya matriculación ye necesario tener previament o titol de grau u una titulación universitaria perteneixient a l'anterior modelo.
 Doctorau: Programa de postgrau. Ta a suya matriculación ye necesario tener previament o titol de máster.

Educación Superior no Universitaria

Amostranzas Artisticas Superiors
Istos estudios comprenden as arias de:

 Musica y Danza.
 Arte dramatico.
 Conservación y restauración de bienes culturals.
 Artes plasticas.
 Disenyo.
 Ceramica.
 Vidre.

A duración d'os estudios ye variable y cuan se superan, adugan enta o Titol de Grau en l'aria correspondient.

Ciclos Formativos de Grau Superior

Acceso: con o titol de Bachillerato u superando una preba d'acceso.

En Espanya son igualment estudios superiors os que s'obtienen en as siguients arias:

 Ciclos formativos de grau superior de Formación Profesional que levan enta o titol de Tecnico Superior en a especialidat correspondient.
 Grau superior d'artes plasticas y disenyo: que leva enta la titulación de Tecnico Superior en Artes Plasticas y Disenyo en a especialidat correspondient.
 Tecnico esportivo de grau superior: que leva enta la titulación d'o mesmo nombre.
 Amostranza oficial d'idiomas.
 Tamién se consideran estudios superiors a superación d'a zaguera etapa d'as amostranzas d'idiomas (livel enantau).

Referencias

 Vinclos externos 
  Ricardo Tejeiro y Jorge L. Gómez Vallecillo (2012). El sistema educativo español: estructura y funcionamiento. Málaga: El Gato Rojo Editorial
  Texto de la LOE
  http://www.boe.es/diario_boe/txt.php?id=BOE-A-2013-12886  Texto LOMCE 
  Ministerio d'Educación

Categoría:Educación en Espanya